স্টাফ রিপোর্টার ॥ শহরের ইনাতাবাদ পয়েন্টে একটি দোকানে দুঃসাহসিক চুরি সংঘটিত হয়েছে। চোরেরা দোকানের সাটারের তালা ভেঙ্গে ভেতরে প্রবেশ করে প্রায় অর্ধ লাখ টাকার মালামাল নিয়ে যায়। বৃহস্পতিবার দিবাগত রাতের কোন এক সময়ে এ ঘটনা ঘটে। দোকানের মালিক জুয়েল মিয়া জানান, বৃহস্পতিবার রাতে তিনি প্রতিদিনের ন্যায় দোকানে তালাবদ্ধ করে বাসায় চলে যান। শুক্রবার সকালে তিনি দোকানে এসে তালা ভাঙ্গা দেখতে পান। তিনি জানান তার দোকান থেকে বিকাশের নগদ ২৫ হাজার টাকা, প্রায় ৮ হাজার টাকা মুল্যের বিভিন্ন ব্র্যান্ডের সিগারেট ও ৭ হাজার টাকা মুল্যের মোবাইল কার্ড নিয়ে যায়। এনিয়ে ওই এলাকার ব্যবসায়ীদের মাঝে চুরির আতংক বিরাজ করছে।